Aldona Balsienė

Aldona Balsienė (g. 1952 m. lapkričio 4 d. Molėtuose) – Lietuvos profsąjungų ir politinė veikėja.

 Biografija 

1967 m. baigė Molėtų 1–ąją vidurinę mokyklą, 1971 m. baigė Vilniaus elektromechanikos technikumą ir studijavo Vilniaus inžinerinio statybos instituto vakariniame skyriuje.

1971 m. Elektrografijos mokslinio tyrimo instituto darbuotoja. 1974–1994 m. Vilniaus skaičiavimo mašinų gamyklos inžinierė metrologė, derintoja.

1988 m. aktyviai įsitraukė į Lietuvos darbininkų sąjungos kūrimo darbą. 1989–1991 m. šios sąjungos atsakingoji sekretorė, 1991–2006 m. Lietuvos darbininkų sąjungos, nuo 2000 m. profsąjungos „Solidarumas“ prezidentė. 1993 m. įkūrė Profsąjungų mokymo ir tyrimo institutą, jo direktorė, laikraščio „Lietuvos darbininkas“ redaktorė.

2004–2006 m. Seimo narė, išrinkta pagal Rolando Pakso koalicijos „Už tvarką ir teisingumą“ sarašą.https://www.delfi.lt/news/daily/lithuania/seimo-nariai-traukiasi-is-visuomeniniu-organizaciju.d?id=6203459https://lietuvosdiena.lrytas.lt/-11417394491139603285-a-balsien%C4%97-atsisako-seimo-nar%C4%97s-mandato-papildyta.htm 

Duktė Jurgita, sūnus Mindaugas.

Šaltiniai

Kategorija:Seimo nariai
Kategorija:Lietuvos profsąjungiečiai